| Dzilongas基隆 |
| --- |
|        |
| *Miesto centras* |
|  |
| 

DzilongasDzilongas

25°08′0″ š. pl. 121°44′0″ r. ilg.﻿ / ﻿25.13333°š. pl. 121.73333°r. ilg.﻿ / 25.13333; 121.73333﻿ (Dzilongas)Koordinatės: 25°08′0″ š. pl. 121°44′0″ r. ilg.﻿ / ﻿25.13333°š. pl. 121.73333°r. ilg.﻿ / 25.13333; 121.73333﻿ (Dzilongas) |
|  |
| Laiko juosta: (UTC+8) |
|  |
| **Valstybė** | Taivano vėliava Taivanas |
|  |
| **Gyventojų** (2010) | 387 207  |
| **Plotas** | 132 km² |
| **Tankumas** (2010) | 2 933 žm./km² |
|  |
|  **Vikiteka** | Dzilongas |

**Dzilongas** (kin. 基隆市, pinyin: *Jīlóng Shì*), taip pat ***Kilungas*** arba ***Čilungas*** (pe̍h-ōe-jī: *Ke-lâng-chhī*) – miestas šiaurės Taivane. Ribojasi su Naujuoju Taipėjumi. Svarbus uostamiestis (Taipėjaus priešuostis). Mašinų gamyba, laivų statyba, metalo apdirbimas, elektronikos, chemijos, maisto (daugiausia žuvų) pramonė. Netoli Dzilongo kasamos akmens anglys. Veikia Taivano nacionalinis jūrų universitetas.

Istorija
--------

Uostas
Kilungo teritorijoje pirmieji apsigyveno ketagalanai, viena iš Taivano aborigenų genčių. Pirmasis jų kontaktas su vakariečiais buvo XVII a. kuomet jie susidūrė su ispanais, čia įrengusiais fortą, kuris buvo vienas iš Ispanijos Rytų Indijų postų. Nuo 1642 iki 1661 m. ir 1663–1668 m. Kilungas priklausė olandams. Olandai įsirengė savo tris nedidelius įtvirtinimus, mokyklėlę ir paskyrė dvasininką. Mingų dinastijos lojalistui Zheng Chenggong sėkmingai užpuolus pietų Taivane įsikurdinusius olandus, Kilungo fortų įgula pasitraukė į Japonijoje įkurtus olandų prekybos postus. 1663 m. olandai sugrįžo ir sustiprino ankstesnius įtvirtinimus. Tačiau prekyba su Kinija per Kilungą buvo ne tai, ko olandai norėjo, todėl 1668 m. jie pasitraukė savo noru.

1863 m. Čingų imperija Kilunge įsteigė prekybos postą. Čia vyko keletas Prancūzijos–Kinijos karo (1884–1885 m.) mūšių.

Po 1895 m. Šimonoseki taikos visa Taivano teritorija perėjo Japonijos valdžion. Buvo pradėta sistematiška miesto plėtra. Pradėti penkių etapų Kilungo uosto rengimo darbai. Apie 1916 m. uostamiesčio prekybos mastai pralenkė net Tamsujų ir Kaosiungą, tokiu būdu Kilungo uostas tapo vienu pagrindinių Taivano prekybinių uostų.

1920 m. Kilungas įgijo miestelio statusą ir įėjo į Taipėjaus prefektūros Kilungo apskrities sudėtį, o jau 1924 m. tapo miestu. 1941 m. įsiplieskus karui Ramiajame vandenyne, Kilungas tapo vienu iš pirmųjų Sąjungininkų bombonešių taikinių ir dėl to buvo beveik visiškai sugriautas. 1984 m. pasiektas akmens anglies kasybos pikas. Miestas augo sparčiai, apie 1984 m. uostas pagal konteinerių krovos apimtis buvo 7-as pasaulyje.

Miesto panorama

Miestai partneriai
------------------

Miestai, su kuriais Dzilongas yra užmezgęs partnerystės ryšius:

* Filipinai Bakolodas, Filipinai
* Maršalo Salos Bikinio atolas, Maršalo Salos
* Jungtinės Amerikos Valstijos Kempbelas, JAV
* Jungtinės Amerikos Valstijos Korpus Kristis, JAV
* Filipinai Davao, Filipinai
* Pietų Afrikos Respublika Yst Londonas, Pietų Afrikos Respublika
* Australija Marikvilis, Australija
* Japonija Mijakodžima, Japonija
* Jungtinės Amerikos Valstijos Rosemedas, JAV
* Jungtinės Amerikos Valstijos Solt Leik Sitis, JAV
* Kanada Tander Bėjus, Kanada
* Jungtinės Amerikos Valstijos Jakima, JAV

Šaltiniai
---------

1. ↑  *Dzilongas*. Visuotinė lietuvių enciklopedija, T. V (Dis-Fatva). – Vilnius: Mokslo ir enciklopedijų leidybos institutas, 2004
2. ↑  Twitchett, Denis Crispin (1978). *The Cambridge history of China, Volume 2; Volume 8*. Cambridge University Press. p. 46. ISBN 0-521-24333-5. Nuoroda tikrinta 2010-06-12.
3. ↑  „Ming Dynasty and Cheng Cheng kung's Era". Keelung City Government. Suarchyvuotas originalas 2010-05-25. Nuoroda tikrinta 2010-06-12. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
4. 1 2 3  „Japanese Occupation". Keelung City Government. Suarchyvuotas originalas 2010-05-24. Nuoroda tikrinta 2010-06-12. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
5. ↑  „The Republic of China". Keelung City Government. Suarchyvuotas originalas 2010-05-25. Nuoroda tikrinta 2010-06-12. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)


|  |  |
| --- | --- |
|  **Taivano administracinis suskirstymas** |  |
| **Provincijos**: Fudzianas | Taivanas
**Išskirtieji miestai**: Gaosiongas | Sinbėjus | Taidžongas | Tainanas | Taipėjus | Taojuanas
**Taivano provincijos miestai**: Dziaji | Dzilongas | Sindžu
**Fudziano provincijos apskritys**: Dzinmenas | Liandziangas
**Taivano provincijos apskritys**: Dziaji | Džanghua | Hualianas | Jilanas | Junlinas | Miaoli | Nantou | Penghu | Pingdongas | Sindžu | Taidongas |